megalaa/coptic-corpora huggingface dataset:
Text: 10_II Samuel_2
Coptic: ⲛⲉⲩⲉⲙⲙⲁⲩ ⲇⲉ ⲛϭⲓⲡϣⲟⲙⲛⲧ ⲛϣⲏⲣⲉ ⲛⲥⲁⲣⲟⲩⲉⲓⲁⲥ ⲓⲱⲁⲃ ⲙⲛⲁⲃⲓⲥⲁ ⲁⲩⲱ ⲁⲍⲁⲏⲗ ⲉⲣⲉⲣⲁⲧϥ ⲁⲥⲱⲟⲩ ⲉⲣⲟϥ ⲛⲧϩⲉ ⲛⲟⲩⲉⲓ ⲛⲛⲉⲓϭⲁϩⲥⲉ ⲉⲧϩⲛⲧⲥⲱϣⲉ
English: And there were there the three sons of Saruia, Joab, and Abessa, and Asael: and Asael was swift in his feet as a roe in the field.
Text: 10_II Samuel_2
Coptic: ⲁⲍⲁⲏⲗ ⲇⲉ ⲁϥⲡⲱⲧ ⲛⲥⲁⲁⲃⲉⲛⲛⲏⲣ ⲙⲡⲉϥⲁⲗⲉϥ ⲉⲃⲟⲗ ⲙⲙⲟϥ ⲉⲃⲱⲕ ⲉⲟⲩⲛⲁⲛ ⲏ ⲉϩⲃⲟⲩⲣ ⲉϥⲡⲏⲧ ϩⲓⲛⲁⲓ ⲛⲥⲁⲁⲃⲉⲛⲛⲏⲣ
English: And Asael followed after Abenner, and turned not to go to the right hand or to the left from following Abenner.
Text: 10_II Samuel_2
Coptic: ⲁⲃⲉⲛⲛⲏⲣ ⲇⲉ ⲁϥⲕⲟⲧϥ ⲉⲡⲁϩⲟⲩ ⲡⲉϫⲁϥ ⲛⲁϥ ϫⲉⲉⲓⲉ ⲛⲧⲟⲕ ⲡⲉ ⲁⲍⲁⲏⲗ ⲉⲕⲡⲏⲧ ⲛⲥⲱⲓ ⲡⲉϫⲁϥ ϫⲉⲁⲛⲟⲕ ⲡⲉ
English: And Abenner looked behind him, and said, Art thou Asael himself? and he said, I am.
Text: 10_II Samuel_2
Coptic: ⲡⲉϫⲉⲁⲃⲉⲛⲛⲏⲣ ⲛⲁϥ ϫⲉⲧⲁⲁⲕ ⲉⲟⲩⲛⲁⲛ ⲏ ⲉϩⲃⲟⲩⲣ ⲛⲅϭⲉⲡ ⲟⲩⲁ ⲛⲁⲕ ⲛⲛⲉϣⲏⲣⲉ ϣⲏⲙ ⲛⲅⲃⲟϣϥ ⲛⲧⲉϥⲡⲁⲛϩⲟⲡⲗⲓⲁ ⲛⲅϥⲓⲧⲥ ⲛⲁⲕ ⲁⲩⲱ ⲙⲡⲉⲁⲥⲁⲏⲗ ⲉⲣϩⲛⲁϥ ⲉⲃⲱⲗ ⲉⲃⲟⲗ ⲙⲙⲟϥ ⲉⲃⲱⲕ ⲉⲗⲁⲁⲩ ⲛⲥⲁⲁⲃⲉⲛⲛⲏⲣ
English: And Abenner said to him, Turn thou to the right hand or to the left, and lay hold for thyself on one of the young men, and take to thyself his armour: but Asel would not turn back from following him.
Text: 10_II Samuel_2
Coptic: ⲛⲥⲁⲁⲃⲉⲛⲛⲏⲣ ⲇⲉ ⲁϥⲟⲩⲱϩ ⲉⲧⲟⲟⲧϥ ⲉϣⲁϫⲉ ⲙⲛⲁⲍⲁⲏⲗ ⲉϥϫⲱ ⲙⲙⲟⲥ ϫⲉⲡⲁϣⲥⲕ ⲉⲃⲟⲗ ⲙⲙⲟⲓ ⲙⲡⲉⲣⲧⲁⲕⲁⲧ ⲛⲧⲁⲣⲁϩⲧⲕ ⲉⲡⲕⲁϩ ⲁⲩⲱ ⲉⲓⲛⲁⲉϣϥⲓⲧ ⲉϩⲣⲁⲓ ⲛⲁϣ ⲛϩⲉ ⲟⲩⲃⲉ ⲡⲉⲕⲥⲟⲛ ⲓⲱⲁⲃ ⲉⲕⲣⲣⲟⲩ ϩⲓⲛⲁⲓ ⲕⲁ ⲣⲁⲧⲕ ⲉⲣⲁⲧϥ ⲙⲡⲉⲕⲥⲟⲛ ⲓⲱⲁⲃ
English: And Abenner said yet again to Asael, Stand aloof from me, lest I smite thee to the ground? and how should I lift up my face to Joab?
Text: 10_II Samuel_2
Coptic: ⲁⲩⲱ ⲙⲡⲉϥⲉⲣϩⲛⲁϥ ⲉⲥⲁϩⲱⲱϥ ⲉⲃⲟⲗ ⲙⲙⲟϥ ⲁⲃⲉⲛⲛⲏⲣ ⲇⲉ ⲁϥϫⲁⲧϥ ⲛⲧⲉϥⲗⲟⲅⲭⲏ ⲉϫⲛⲛⲉϥϭⲗⲟⲟⲧⲉ ⲛⲥⲁⲡⲁϩⲟⲩⲟ ⲁ ⲧⲗⲟⲅⲭⲏ ϫⲱⲧⲉ ⲉⲃⲟⲗ ⲛϩⲏⲧϥ ⲁⲩⲱ ⲟⲩⲟⲛ ⲛⲓⲙ ⲉϥϣⲁⲛⲡⲱϩ ⲉⲡⲙⲁ ⲛⲧⲁⲁⲍⲁⲏⲗ ϩⲉ ⲛϩⲏⲧϥ ⲁϥⲙⲟⲩ ϣⲁϥⲧⲱⲱϭⲉ ⲛϥⲁϩⲉⲣⲁⲧϥ
English: And what does this mean? return to Joab thy brother? But he would not stand aloof; and Abenner smites him with the hinder end of the spear on the loins, and the spear went out behind him, and he falls there and dies on the spot: and it came to pass that every one that came to the place where Asael fell and died, stood still.
Text: 10_II Samuel_2
Coptic: ⲓⲱⲁⲃ ⲇⲉ ⲙⲛⲁⲃⲓⲥⲁ ⲁⲩⲧⲁⲁⲩ ⲛⲥⲁⲁⲃⲉⲛⲛⲏⲣ ⲁⲩⲱ ⲡⲣⲏ ⲁϥϩⲱⲧⲡ ⲛⲧⲟⲟⲩ ⲇⲉ ⲁⲩⲃⲱⲕ ⲉϩⲟⲩⲛ ϣⲁⲡⲃⲟⲩⲛⲟⲥ ⲛⲁⲙⲙⲁⲛ ⲡⲁⲓ ⲉⲧϩⲓϩⲏ ⲛⲅⲁⲓ ϩⲛⲧⲉϩⲓⲏ ⲛϫⲁⲓⲉ ⲛⲧⲉⲅⲁⲃⲁⲱⲛ
English: And Joab and Abessa pursued after Abenner, and the sun went down: and they went as far as the hill of Amman, which is in the front of Gai, by the desert way of Gabaon.
Text: 10_II Samuel_2
Coptic: ⲁⲩⲥⲱⲟⲩϩ ⲇⲉ ⲉϩⲟⲩⲛ ⲛϭⲓⲛϣⲏⲣⲉ ⲛⲃⲉⲛⲓⲁⲙⲓⲛ ⲉⲧⲟⲩⲏϩ ⲛⲥⲁⲃⲉⲛⲛⲏⲣ ⲁⲩϣⲱⲡⲉ ϩⲓⲛⲉⲩⲉⲣⲏⲩ ⲁⲩⲁϩⲉⲣⲁⲧⲟⲩ ϩⲓϫⲛⲧⲁⲡⲉ ⲛⲟⲩⲃⲟⲩⲛⲟⲥ ⲛⲟⲩⲱⲧ
English: And the children of Benjamin who followed Abenner gather themselves together, and they formed themselves into one body, and stood on the top of a hill.
Text: 10_II Samuel_2
Coptic: ⲁⲩⲱ ⲁⲃⲉⲛⲛⲏⲣ ⲁϥⲙⲟⲩⲧⲉ ⲉⲃⲟⲗ ⲉⲓⲱⲁⲃ ⲉϥϫⲱ ⲙⲙⲟⲥ ⲛⲁϥ ϫⲉⲙⲏ ⲉⲣⲉⲧⲉⲕⲥⲏϥⲉ ⲛⲁⲟⲩⲱⲙ ϣⲁⲃⲟⲗ ⲉⲩϣⲟⲩϣⲟⲩ ⲏ ⲛⲅⲥⲟⲟⲩⲛ ⲁⲛ ϫⲉϣⲁⲥⲟⲩⲱ ⲛⲥⲥⲓϣⲉ ⲉⲧϩⲁⲏ ⲁⲩⲱ ϣⲁⲛⲧⲉⲟⲩ ϭⲉ ϣⲱⲡⲉ ⲛⲅⲛⲁϫⲟⲟⲥ ⲁⲛ ⲙⲡⲉⲕⲗⲁⲟⲥ ⲉⲧⲣⲉⲩⲗⲟ ⲉⲩⲡⲏⲧ ⲛⲥⲁⲛⲉⲩⲥⲛⲏⲩ
English: And Abenner called Joab, and said, Shall the sword devour perpetually? knowest thou not that it will be bitter at last? How long then wilt thou refuse to tell the people to turn from following our brethren?
Text: 10_II Samuel_2
Coptic: ⲡⲉϫⲉⲓⲱⲁⲃ ⲛⲁϥ ϫⲉϥⲟⲛϩ ⲛϭⲓⲡϫⲟⲉⲓⲥ ϫⲉⲉⲛⲉ ⲙⲡⲉⲕϣⲁϫⲉ ⲛⲉⲣⲉ ⲡⲗⲁⲟⲥ ⲛⲁϭⲱ ⲛϫⲓⲛⲉ ϩⲧⲟⲟⲩⲉ ⲉⲣⲉⲡⲟⲩⲁ ⲡⲟⲩⲁ ⲡⲏⲧ ⲛⲥⲁⲡⲉϥⲥⲟⲛ
English: And Joab said, As the Lord lives, if thou hadst not spoken, even from the morning the people had gone up every one from following his brother.
Text: 10_II Samuel_2
Coptic: ⲁⲩⲱ ⲓⲱⲁⲃ ⲁϥⲥⲁⲗⲡⲓⲍⲉ ϩⲛⲧⲥⲁⲗⲡⲓⲅⲝ ⲁ ⲡⲗⲁⲟⲥ ⲧⲏⲣϥ ⲱⲗ ⲉⲃⲟⲗ ⲁⲩⲗⲟ ⲉⲩⲡⲏⲧ ⲛⲥⲁⲡⲓⲥⲣⲁⲏⲗ ⲙⲡⲟⲩⲱϩ ϭⲉ ⲉⲧⲟⲟⲧⲟⲩ ⲉⲙⲓϣⲉ ⲙⲛⲛⲉⲩⲉⲣⲏⲩ
English: And Joab sounded the trumpet, and all the people departed, and did not pursue after Israel, and did not fight any longer.
Text: 10_II Samuel_2
Coptic: ⲁⲩⲱ ⲁⲃⲉⲛⲛⲏⲣ ⲙⲛⲛⲉϥⲣⲱⲙⲉ ⲁⲩⲃⲱⲕ ⲉϩⲣⲁⲓ ⲉⲙⲙⲁ ⲛϩⲱⲧⲡ ⲏ ⲉⲡⲉⲙⲛⲧ ⲛⲧⲉⲩϣⲏ ⲉⲧⲙⲙⲁⲩ ⲁⲩⲱ ⲁⲩϫⲓⲟⲟⲣ ϩⲙⲡⲓⲟⲣⲇⲁⲛⲏⲥ ⲁⲩⲙⲟⲟϣⲉ ϩⲛⲃⲟⲑⲟⲣⲟⲛ ⲧⲏⲣⲥ ⲁⲩⲉⲓ ⲉϩⲣⲁⲓ ⲉⲧⲡⲁⲣⲉⲙⲃⲟⲗⲏ
English: And Abenner and his men departed at evening, and went all that night, and crossed over Jordan, and went along the whole adjacent country, and they come to the camp.
Text: 10_II Samuel_2
Coptic: ⲓⲱⲁⲃ ⲇⲉ ϩⲱⲱϥ ⲁϥⲕⲧⲟϥ ⲉⲃⲟⲗ ϩⲛⲁⲃⲉⲛⲛⲏⲣ ⲁⲩⲥⲱⲟⲩϩ ⲇⲉ ⲉϩⲟⲩⲛ ⲙⲡⲗⲁⲟⲥ ⲧⲏⲣϥ ⲁⲩⲕⲱⲧⲉ ⲛⲥⲁⲙⲛⲧⲯⲓⲥ ⲛⲣⲱⲙⲉ ⲉⲃⲟⲗ ϩⲛⲛⲉϩⲙϩⲁⲗ ⲛⲇⲁⲩⲉⲓⲇ ⲙⲛⲁⲍⲁⲏⲗ ⲉⲁⲩⲙⲟⲩ
English: And Joab returned from following Abenner, and he assembled all the people, and there were missing of the people of David, nineteen men, and Asael.
Text: 10_II Samuel_2
Coptic: ⲛⲉϩⲙϩⲁⲗ ⲇⲉ ⲛⲇⲁⲩⲉⲓⲇ ⲁⲩⲡⲁⲧⲁⲥⲥⲉⲓ ⲉⲃⲟⲗ ϩⲛⲛⲉϣⲏⲣⲉ ⲛⲃⲉⲛⲓⲁⲙⲓⲛ ⲛⲉⲧⲟⲩⲏϩ ⲛⲥⲁⲁⲃⲉⲛⲛⲏⲣ ⲉⲩⲛⲁⲉⲣ ϣⲟⲙⲛⲧ ⲛϣⲉ ⲛⲣⲱⲙⲉ ⲉⲩⲡⲏ ⲉⲣⲟϥ
English: And the servants of David smote of the children of Benjamin, of the men of Abenner, three hundred and sixty men belonging to him.
Text: 10_II Samuel_2
Coptic: ⲁⲩϥⲓ ⲇⲉ ⲛⲁⲍⲁⲏⲗ ⲁⲩⲧⲟⲙⲥϥ ϩⲙⲡⲧⲁⲫⲟⲥ ⲙⲡⲉϥⲉⲓⲱⲧ ϩⲛⲃⲏⲑⲗⲉⲉⲙ ⲁⲩⲱ ⲁϥⲃⲱⲕ ⲛϭⲓⲓⲱⲁⲃ ⲙⲛⲛⲣⲱⲙⲉ ⲉⲧⲛⲙⲙⲁϥ ⲛⲧⲉⲩϣⲏ ⲧⲏⲣⲥ ⲁ ⲡⲟⲩⲟⲉⲓⲛ ⲉⲓ ⲉⲃⲟⲗ ⲛⲁⲩ ϩⲛⲭⲉⲃⲣⲱⲛ
English: And they take up Asael, and bury him in the tomb of his father in Bethleem. And Joab and the men with him went all the night, and the morning rose upon them in Chebron.
Text: 10_II Samuel_3
Coptic: ⲡⲡⲟⲗⲉⲙⲟⲥ ⲇⲉ ⲁϥϣⲱⲡⲉ ⲉⲡⲉϩⲟⲩⲟ ⲟⲩⲧⲉ ⲡⲏⲓ ⲛⲥⲁⲟⲩⲗ ⲁⲩⲱ ⲟⲩⲧⲉ ⲡⲏⲓ ⲛⲇⲁⲩⲉⲓⲇ ⲡⲏⲓ ⲇⲉ ⲛⲇⲁⲩⲉⲓⲇ ⲛⲉϥⲛⲏⲩ ⲉⲧϩⲉ ⲁⲩⲱ ⲛⲉϥⲛⲏⲩ ⲛⲧⲁϫⲣⲟ ⲡⲏⲓ ⲇⲉ ⲛⲥⲁⲟⲩⲗ ⲛⲉϥⲛⲏⲩ ⲛϩⲏⲃⲉ ⲁⲩⲱ ⲛⲉϥⲛⲏⲩ ⲛⲉⲣϭⲱⲃ
English: And there was war for a long time between the house of Saul and the house of David; and the house of David grew continually stronger; but the house of Saul grew continually weaker.
Text: 10_II Samuel_3
Coptic: ⲁⲩϫⲡⲟ ⲇⲉ ⲛϩⲉⲛϣⲏⲣⲉ ⲛⲇⲁⲩⲉⲓⲇ ϩⲛⲭⲉⲃⲣⲱⲛ ⲁⲩⲱ ⲡⲉϥϣⲣⲡⲙⲓⲥⲉ ⲡⲉ ⲁⲙⲛⲱⲛ ⲡϣⲏⲣⲉ ⲛⲁⲭⲓⲛⲁⲁⲃ ⲧⲓⲥⲣⲁⲏⲗⲓⲧⲏⲥ
English: And sons were born to David in Chebron: and his first-born was Ammon the son of Achinoom the Jezraelitess.
Text: 10_II Samuel_3
Coptic: ⲁⲩⲱ ⲡⲙⲉϩⲥⲛⲁⲩ ⲛϣⲏⲣⲉ ⲡⲉ ⲭⲁⲗⲏⲃ ⲧⲁⲗⲟⲩⲓⲁ ⲡϣⲏⲣⲉ ⲛⲁⲃⲓⲕⲓⲁ ⲧϩⲓⲙⲉ ⲛⲁⲃⲁⲗ ⲡⲕⲁⲣⲙⲏⲗⲟⲥ ⲡⲙⲉϩϣⲟⲙⲛⲧ ⲇⲉ ⲛϣⲏⲣⲉ ⲡⲉ ⲁⲃⲏⲥⲁⲗⲱⲙ ⲡϣⲏⲣⲉ ⲙⲙⲁⲁⲭⲁ ⲧϣⲉⲉⲣⲉ ⲛⲑⲟⲙⲛⲓ ⲡⲣⲣⲟ ⲛⲅⲉⲥⲓⲣ
English: And his second son was Daluia, the son of Abigaia the Carmelitess; and the third, Abessalom the son of Maacha the daughter of Tholmi the king of Gessir.
Text: 10_II Samuel_3
Coptic: ⲁⲩⲱ ⲡⲉϥⲙⲉϩϥⲧⲟⲟⲩ ⲛϣⲏⲣⲉ ⲡⲉ ⲟⲣⲛⲓⲁ ⲡϣⲏⲣⲉ ⲙⲫⲉⲅⲉⲑ ⲡⲙⲉϩϯⲟⲩ ⲇⲉ ⲡⲉ ⲫⲁⲗⲓⲁⲥ ⲡϣⲏⲣⲉ ⲛⲁⲃⲓⲇⲁⲗ
English: And the fourth was Ornia, the son of Aggith, and the fifth was Saphatia, the son of Abital.
Text: 10_II Samuel_3
Coptic: ⲁⲩⲱ ⲡⲙⲉϩⲥⲟⲟⲩ ⲡⲉ ⲉⲓⲑⲉⲣⲁⲁⲛ ⲡϣⲏⲣⲉ ⲛⲉⲅⲁⲗ ⲧϩⲓⲙⲉ ⲛⲇⲁⲩⲉⲓⲇ ⲛⲁⲓ ⲁⲩϫⲡⲟⲟⲩ ⲛⲇⲁⲩⲉⲓⲇ ϩⲛⲭⲉⲃⲣⲱⲛ
English: And the sixth was Jetheraam, the son of Aegal the wife of David. These were born to David in Chebron.
Text: 10_II Samuel_3
Coptic: ⲛⲧⲉⲣⲉⲡⲡⲟⲗⲉⲙⲟⲥ ⲇⲉ ⲧⲱⲟⲩⲛ ϩⲛⲧⲙⲏⲧⲉ ⲙⲡⲏⲓ ⲛⲥⲁⲟⲩⲗ ⲁⲩⲱ ϩⲛⲧⲙⲏⲧⲉ ⲙⲡⲏⲓ ⲛⲇⲁⲩⲉⲓⲇ ⲁⲃⲉⲛⲛⲏⲣ ⲛⲉϥⲁⲙⲁϩⲧⲉ ⲉϫⲉⲙ ⲡⲏⲓ ⲛⲥⲁⲟⲩⲗ
English: And it came to pass while there was war between the house of Saul and the house of David, that Abenner was governing the house of Saul.
Text: 10_II Samuel_3
Coptic: ⲥⲁⲟⲩⲗ ⲇⲉ ⲛⲉⲟⲩⲛⲧⲁϥ ⲙⲙⲁⲩ ⲛⲟⲩⲡⲁⲗⲗⲁⲕⲏ ⲉⲡⲉⲥⲣⲁⲛ ⲡⲉ ϩⲣⲉⲥⲫⲁ ⲧϣⲉⲉⲣⲉ ⲛⲓⲟⲗ ⲁⲩⲱ ⲓⲉⲃⲟⲥⲑⲉ ⲡϣⲏⲣⲉ ⲛⲥⲁⲟⲩⲗ ⲡⲉϫⲁϥ ⲉϩⲟⲩⲛ ϩⲉⲛⲁⲃⲉⲛⲛⲏⲣ ϫⲉⲉⲧⲃⲉⲟⲩ ⲁⲕⲃⲱⲕ ⲉϩⲟⲩⲛ ϣⲁⲧⲡⲁⲗⲗⲁⲕⲏ ⲙⲡⲁⲉⲓⲱⲧ
English: And Saul had a concubine, Respha, the daughter of Jol; and Jebosthe the son of Saul said to Abenner, Why hast thou gone in to my father's concubine?
Text: 10_II Samuel_3
Coptic: ⲁⲩⲱ ⲁⲃⲉⲛⲛⲏⲣ ⲁϥϭⲱⲛⲧ ⲉⲙⲁⲧⲉ ⲉⲧⲃⲉⲡϣⲁϫⲉ ⲛⲓⲉⲃⲟⲥⲑⲉ ⲡϣⲏⲣⲉ ⲛⲥⲁⲟⲩⲗ ⲡⲉϫⲉⲁⲃⲉⲛⲛⲏⲣ ⲉϩⲟⲩⲛ ⲉϩⲣⲁϥ ϫⲉⲙⲏ ⲁⲛⲅ ⲟⲩⲁⲡⲉ ⲁⲛⲟⲕ ⲛⲟⲩϩⲟⲣ ⲉⲁⲓⲉⲓⲣⲉ ⲛⲟⲩⲛⲁ ⲙⲡϩⲟⲟⲩ ⲙⲛⲡⲏⲓ ⲛⲥⲁⲟⲩⲗ ⲡⲉⲕⲉⲓⲱⲧ ⲁⲩⲱ ⲉⲧⲃⲉⲛⲉⲕⲥⲛⲏⲩ ⲙⲛⲛⲉⲣⲉⲙⲛⲥⲟⲟⲩⲛ ⲉⲙⲡⲓⲃⲱⲕ ⲉⲣⲁⲧϥ ⲙⲡⲏⲓ ⲛⲇⲁⲩⲉⲓⲇ ⲁⲩⲱ ⲛⲧⲟⲕ ⲕⲕⲱⲧⲉ ⲛⲥⲁⲟⲩⲡⲉⲧϩⲟⲟⲩ ⲉϩⲟⲩⲛ ⲉⲣⲟⲓ ⲉⲧⲃⲉⲟⲩⲥϩⲓⲙⲉ ⲙⲡϩⲟⲟⲩ
English: And Abenner was very angry with Jebosthe for this saying; and Abenner said to him, Am I a dog's head? I have this day wrought kindness with the house of Saul thy father, and with his brethren and friends, and have not gone over to the house of David, and dost thou this day seek a charge against me concerning injury to a woman?
Text: 10_II Samuel_3
Coptic: ⲛⲁⲓ ⲉⲣⲉⲡⲛⲟⲩⲧⲉ ⲁⲁⲩ ⲛⲁⲃⲉⲛⲛⲏⲣⲁⲩⲱ ⲛⲉⲓⲕⲟⲟⲩⲉ ⲉϥⲉⲟⲩⲁϩⲟⲩ ⲉϫⲱϥ ϫⲉⲕⲁⲧⲁⲧϩⲉ ⲛⲧⲁⲡϫⲟⲉⲓⲥ ⲱⲣⲕ ⲛⲇⲁⲩⲉⲓⲇ ⲧⲁⲓ ⲧⲉ ⲧϩⲉ ⲉⲧⲓⲛⲁⲁⲁⲥ ⲛⲁϥ ϩⲙⲡϩⲟⲟⲩ ⲛϩⲟⲟⲩ
English: God do thus and more also to Abenner, if as the Lord swore to David, so do I not to him this day;
Text: 10_II Samuel_3
Coptic: ⲉⲧⲣⲁϥⲓ ⲛⲧⲙⲛⲧⲣⲣⲟ ⲉⲃⲟⲗ ϩⲙⲡⲏⲓ ⲛⲥⲁⲟⲩⲗ ⲁⲩⲱ ⲉⲧⲁϩⲟ ⲉⲣⲁⲧϥ ⲙⲡⲉⲑⲣⲟⲛⲟⲥ ⲛⲇⲁⲩⲉⲓⲇ ⲉϫⲙⲡⲓⲥⲣⲁⲏⲗ ⲁⲩⲱ ⲉϫⲛⲓⲟⲩⲇⲁ ϫⲓⲛⲇⲁⲛ ϣⲁⲃⲉⲣⲥⲁⲃⲉⲉ
English: to take away the kingdom from the house of Saul, and to raise up the throne of David over Israel and over Juda from Dan to Bersabee.
Text: 10_II Samuel_3
Coptic: ⲁⲩⲱ ⲓⲉⲃⲟⲩⲥⲑⲉ ⲙⲡⲉϥϣⲁϫⲉ ⲗⲁⲁⲩ ϩⲁⲣⲱϥ ⲛⲁⲃⲉⲛⲛⲏⲣ ϫⲉⲛⲉⲁϥⲣϩⲟⲧⲉ ⲛϩⲏⲧϥ
English: And Jebosthe could not any longer answer Abenner a word, because he feared him.
Text: 10_II Samuel_3
Coptic: ⲁⲩⲱ ⲁⲃⲉⲛⲛⲏⲣ ⲁϥϫⲟⲟⲩ ⲛϩⲉⲛⲃⲁⲓϣⲓⲛⲉ ⲉⲣⲁⲧϥ ⲛⲇⲁⲩⲉⲓⲇ ⲛⲧⲉⲩⲛⲟⲩ ⲉϩⲣⲁⲓ ⲉⲧϩⲓⲉⲣⲟⲩⲥⲁⲗⲏⲙ ⲡⲙⲁ ⲉⲛⲉϥⲛϩⲏⲧϥ ⲉϥϫⲱ ⲙⲙⲟⲥ ⲛⲁϥ ϫⲉⲥⲙⲓⲛⲉ ⲛⲧⲉⲕⲇⲓⲁⲑⲏⲕⲏ ⲛⲙⲙⲁⲓ ⲁⲩⲱ ⲉⲓⲥ ⲧⲟⲟⲧⲛⲁϣⲱⲡⲉ ⲛⲙⲙⲁⲕ ⲉⲕⲧⲟ ⲉⲣⲟⲕ ⲙⲡⲏⲓ ⲧⲏⲣϥ ⲙⲡⲓⲥⲣⲁⲏⲗ
English: And Abenner sent messengers to David to Thaelam where he was, immediately, saying, Make thy covenant with me, and, behold, my hand is with thee to bring back to thee all the house of Israel.
Text: 10_II Samuel_3
Coptic: ⲡⲉϫⲉⲇⲁⲩⲉⲓⲇ ⲛⲁϥ ϫⲉⲕⲁⲗⲱⲥ ⲁⲛⲟⲕ ϯⲛⲁⲥⲙⲓⲛⲉ ⲛⲙⲙⲁⲕ ⲛⲟⲩⲇⲓⲁⲑⲏⲕⲏ ⲡⲗⲏⲛ ⲟⲩϣⲁϫⲉ ⲛⲟⲩⲱⲧ ⲛⲧⲟⲕ ϯⲛⲁⲉⲧⲓ ⲙⲙⲟϥ ⲛⲧⲟⲟⲧⲕ ⲉⲓϫⲱ ⲙⲙⲟⲥ ϫⲉⲛⲅⲛⲁϣⲉⲓ ⲁⲛ ⲉϩⲟⲩⲛ ⲉϩⲣⲁⲓ ⲉⲕⲧⲙⲉⲓⲛⲉ ⲙⲙⲉⲗⲭⲱⲗ ⲧϣⲉⲉⲣⲉ ⲛⲥⲁⲟⲩⲗ ⲉⲕⲛⲁⲉⲓ ⲉⲧⲱⲙⲛⲧ ⲉⲣⲟⲓ
English: And David said, With a good will I will make with thee a covenant: only I demand one condition of thee, saying, Thou shalt not see my face, unless thou bring Melchol the daughter of Saul, when thou comest to see my face.
Text: 10_II Samuel_3
Coptic: ⲁⲩⲱ ⲇⲁⲩⲉⲓⲇ ⲁϥϫⲟⲟⲩ ⲛϩⲛⲃⲁⲓϣⲓⲛⲉ ⲉⲣⲁⲧϥ ⲛⲓⲉⲃⲟⲩⲥⲑⲉ ⲡϣⲏⲣⲉ ⲛⲥⲁⲟⲩⲗ ⲉϥϫⲱ ⲙⲙⲟⲥ ⲛⲁϥ ϫⲉⲙⲁ ⲛⲁⲓ ⲛⲧⲁⲥϩⲓⲙⲉ ⲙⲉⲗⲭⲱⲗ ⲧⲁⲓ ⲛⲧⲁⲓϫⲓⲧⲥ ϩⲁϣⲉ ⲙⲙⲛⲧⲁⲧⲥⲃⲃⲉ ⲛⲧⲉⲛⲁⲗⲗⲟⲫⲩⲗⲟⲥ
English: And David sent messengers to Jebosthe the son of Saul, saying, Restore me my wife Melchol, whom I took for a hundred foreskins of the Philistines.
Text: 10_II Samuel_3
Coptic: ⲁⲩⲱ ⲁϥϫⲟⲟⲩ ⲛϭⲓⲉⲃⲟⲩⲥⲑⲉ ⲁϥϫⲓⲧⲥⲛⲧⲟⲟⲧϥ ⲙⲡⲉⲥϩⲁⲓ ⲫⲁⲗⲧⲓⲏⲗ ⲡϣⲏⲣⲉ ⲛⲥⲉⲗⲗⲏⲥ
English: And Jebosthe sent, and took her from her husband, even from Phaltiel the son of Selle.
Text: 10_II Samuel_3
Coptic: ⲡⲉⲥϩⲁⲓ ⲇⲉ ⲛⲉϥⲙⲟⲟϣⲉ ⲛⲙⲙⲁⲥ ⲉϥⲣⲓⲙⲉ ⲉϥⲟⲩⲏϩ ⲛⲥⲱⲥ ϣⲁⲉϩⲣⲁⲓ ⲉⲃⲁⲣⲁⲕⲓ ⲁⲩⲱ ⲁⲃⲉⲛⲛⲏⲣ ⲡⲉϫⲁϥ ϫⲉⲕⲟⲧⲕ ⲛⲅⲃⲱⲕ ⲁϥⲕⲧⲟϥ ⲇⲉ ⲁϥⲙⲟⲟϣⲉ
English: And her husband went with her weeping behind her as far as Barakim. And Abenner said to him, Go, return; and he returned.
Text: 10_II Samuel_3
Coptic: ⲡⲉϫⲉⲁⲃⲉⲛⲛⲏⲣ ⲉϩⲟⲩⲛ ϩⲛⲛⲉⲡⲣⲉⲥⲃⲩⲧⲉⲣⲟⲥ ⲙⲡⲓⲥⲣⲁⲏⲗ ⲉϥϫⲱ ⲙⲙⲟⲥ ⲛⲁⲩ ϫⲉⲛⲥⲁϥ ⲁⲩⲱ ⲛϣⲟⲙⲛⲧ ⲙⲡϩⲟⲟⲩ ⲛⲉⲧⲉⲧⲛⲕⲱⲧⲉ ⲛⲥⲁⲇⲁⲩⲉⲓⲇ ⲉⲧⲣⲉϥⲣⲣⲣⲟ ⲉϫⲛⲧⲏⲩⲧⲛ
English: And Abenner spoke to the elders of Israel, saying, In former days ye sought David to reign over you;
Text: 10_II Samuel_3
Coptic: ⲧⲉⲛⲟⲩ ϭⲉ ⲁⲣⲓⲡⲁⲓ ϫⲉⲡϫⲟⲉⲓⲥ ⲁϥϣⲁϫⲉ ⲉⲧⲃⲉⲇⲁⲩⲉⲓⲇ ⲉϥϫⲱ ⲙⲙⲟⲥ ϫⲉⲉⲃⲟⲗ ϩⲓⲧⲟⲟⲧϥ ⲛⲇⲁⲩⲉⲓⲇ ⲡⲁϩⲙϩⲁⲗ ϯⲛⲁⲧⲟⲩϫⲉ ⲡⲓⲥⲣⲁⲏⲗ ⲛⲧⲟⲟⲧⲟⲩ ⲛⲛⲁⲗⲗⲟⲫⲩⲗⲟⲥ ⲁⲩⲱ ⲛⲧⲟⲟⲧⲟⲩ ⲛⲛⲉⲩϫⲁϫⲉ ⲧⲏⲣⲟⲩ
English: and now perform it: for the Lord has spoken concerning David, saying, By the hand of my servant David I will save Israel out of the hand of all their enemies.
Text: 10_II Samuel_3
Coptic: ⲁⲃⲉⲛⲛⲏⲣ ⲇⲉ ⲁϥϣⲁϫⲉ ⲉⲛⲉⲙⲁⲁϫⲉ ⲙⲡⲕⲉⲃⲉⲛⲓⲁⲙⲓⲛ ⲁⲩⲱ ⲁϥⲃⲱⲕ ⲛϭⲓⲁⲃⲉⲛⲛⲏⲣ ⲁϥⲧⲁⲩⲟ ⲉϩⲣⲁⲓ ⲉⲙⲙⲁⲁϫⲉ ⲛⲇⲁⲩⲉⲓⲇ ϩⲛⲭⲉⲃⲣⲱⲛ ⲛϣⲁϫⲉ ⲛⲓⲙ ⲛⲧⲁⲩⲉⲣⲁⲛⲁϥ ⲙⲡⲓⲥⲣⲁⲏⲗ ⲁⲩⲱ ⲛⲉⲛⲧⲁⲩⲉⲣⲁⲛⲁϥ ⲙⲡⲏⲓ ⲧⲏⲣϥ ⲛⲃⲉⲛⲓⲁⲙⲓⲛ
English: And Abenner spoke in the ears of Benjamin: and Abenner went to speak in the ears of David at Chebron, all that seemed good in the eyes of Israel and in the eyes of the house of Benjamin.
Text: 10_II Samuel_3
Coptic: ⲁⲃⲉⲛⲛⲏⲣ ⲁϥⲓ ⲉⲣⲁⲧϥ ⲛⲇⲁⲩⲉⲓⲇ ⲉϩⲣⲁⲓ ⲉⲭⲉⲃⲣⲱⲛ ⲉⲣⲉϫⲟⲩⲱⲧ ⲛⲣⲱⲙⲉ ⲛⲙⲙⲁϥ ⲇⲁⲩⲉⲓⲇ ⲇⲉ ⲁϥⲉⲓⲣⲉ ⲛⲟⲩϩⲟⲟⲩ ⲛⲥⲱⲉⲁⲃⲉⲛⲛⲏⲣ ⲙⲛⲛⲣⲱⲙⲉ ⲉⲧⲛⲙⲙⲁϥ
English: And Abenner came to David to Chebron, and with him twenty men: and David made for Abenner and his men with him a banquet of wine.
Text: 10_II Samuel_3
Coptic: ⲡⲉϫⲉⲁⲃⲉⲛⲛⲏⲣ ⲛⲇⲁⲩⲉⲓⲇ ϫⲉϯⲛⲁⲧⲱⲟⲩⲛ ⲛⲧⲁⲃⲱⲕ ⲛⲧⲁⲥⲱⲟⲩϩ ⲉⲣⲁⲧϥ ⲙⲡⲁϫⲟⲉⲓⲥ ⲡⲣⲣⲟ ⲙⲡⲓⲥⲣⲁⲏⲗ ⲛⲧⲁⲥⲙⲓⲛⲉ ⲛⲙⲙⲁϥ ⲛⲟⲩⲇⲓⲁⲑⲏⲕⲏ ⲛⲅⲉⲣⲣⲣⲟ ⲉϩⲣⲁⲓ ⲉϫⲱⲟⲩ ⲧⲏⲣⲟⲩ ϩⲛⲛⲉⲧⲉⲣⲉⲧⲉⲕⲯⲩⲭⲏ ⲟⲩⲁϣⲟⲩ ⲁⲩⲱ ⲇⲁⲩⲉⲓⲇ ⲁϥⲕⲱ ⲉⲃⲟⲗ ⲛⲁⲃⲉⲛⲛⲏⲣ ⲙⲛⲛⲣⲱⲙⲉ ⲧⲏⲣⲟⲩ ⲉⲧⲛⲙⲙⲁϥ ϩⲛⲟⲩⲉⲓⲣⲏⲛⲏ
English: And Abenner said to David, I will arise now, and go, and gather to my lord the king all Israel; and I will make with him a covenant, and thou shalt reign over all whom thy soul desires. And David sent away Abenner, and he departed in peace.
Text: 10_II Samuel_3
Coptic: ⲛϩⲙϩⲁⲗ ⲇⲉ ⲛⲇⲁⲩⲉⲓⲇ ⲙⲛⲓⲱⲁⲃ ⲁⲩⲉⲓ ⲉⲃⲟⲗ ϩⲙⲡⲕⲉⲇⲇⲟⲩⲣ ⲉⲣⲉⲟⲩⲁϣⲏ ⲛϣⲟⲗⲥ ⲛⲙⲙⲁⲩ ⲁⲃⲉⲛⲛⲏⲣ ⲇⲉ ⲛⲉϥϩⲁⲧⲛ ⲇⲁⲩⲉⲓⲇ ⲁⲛ ϩⲛⲭⲉⲃⲣⲱⲛ ϫⲉⲛⲉⲁϥϫⲟⲟⲩϥ ⲉⲃⲟⲗ ⲡⲉ ⲁϥⲃⲱⲕ ϩⲛⲟⲩⲉⲓⲣⲏⲛⲏ
English: And, behold, the servants of David and Joab arrived from their expedition, and they brought much spoil with them: and Abenner was not with David in Chebron, because he had sent him away, and he had departed in peace.
Text: 10_II Samuel_3
Coptic: ⲓⲱⲁⲃ ⲇⲉ ⲙⲛⲡⲉϥⲙⲏⲏϣⲉ ⲧⲏⲣϥ ⲁϥⲉⲓ ⲁⲩⲱ ⲁⲩⲧⲁⲙⲉ ⲓⲱⲁⲃ ⲉⲩϫⲱ ⲙⲙⲟⲥ ϫⲉⲁⲃⲉⲛⲛⲏⲣ ⲡϣⲏⲣⲉ ⲛⲛⲏⲣ ⲁϥⲓ ⲉⲣⲁⲧϥ ⲛⲇⲁⲩⲉⲓⲇ ⲁⲩⲱ ⲁϥⲕⲁⲁϥ ⲉⲃⲟⲗ ⲁϥⲃⲱⲕ ϩⲛⲟⲩⲉⲓⲣⲏⲛⲏ
English: And Joab and all his army came, and it was reported to Joab, saying, Abenner the son of Ner is come to David, and David has let him go, and he has departed in peace.
Text: 10_II Samuel_3
Coptic: ⲛⲧⲉⲩⲛⲟⲩ ⲇⲉ ⲓⲱⲁⲃ ⲁϥⲃⲱⲕ ⲉϩⲟⲩⲛ ϣⲁⲇⲁⲩⲉⲓⲇ ⲡⲣⲣⲟ ⲡⲉϫⲁϥ ⲛⲁϥ ϫⲉⲟⲩ ⲡⲉ ⲡⲉⲓϩⲱⲃ ⲛⲧⲁⲕⲁⲁϥ ⲉⲓⲥ ⲁⲃⲉⲛⲛⲏⲣ ⲁϥⲓ ⲉⲣⲁⲧⲕ ⲁⲩⲱ ⲉⲧⲃⲉⲟⲩ ⲁⲕⲕⲁⲁϥ ⲉⲃⲟⲗ ⲉⲃⲱⲕ ϩⲛⲟⲩⲉⲓⲣⲏⲛⲏ
English: And Joab went in to the king, and said, What is this that thou hast done? behold, Abenner came to thee; and why hast thou let him go, and he has departed in peace?
Text: 10_II Samuel_3
Coptic: ⲛⲅⲥⲟⲟⲩⲛ ⲁⲛ ⲛⲧⲕⲁⲕⲓⲁ ⲛⲁⲃⲉⲛⲛⲏⲣ ⲡϣⲏⲣⲉ ⲛⲛⲏⲣ ϫⲉⲛⲧⲁϥⲉⲓ ⲉⲣϩⲁⲗ ⲙⲙⲟⲕ ⲁⲩⲱ ⲉⲉⲓⲙⲉ ⲉⲧⲉⲕϭⲓⲛⲃⲱⲕ ⲉⲃⲟⲗ ⲙⲛⲧⲉⲕϭⲓⲛⲉⲓ ⲉϩⲟⲩⲛ ⲁⲩⲱ ⲉⲉⲓⲙⲉ ⲉϩⲱⲃ ⲛⲓⲙ ⲉⲧⲉⲕⲛⲁⲁⲩ
English: Knowest thou not the mischief of Abenner the son of Ner, that he came to deceive thee, and to know thy going out and thy coming in, and to know all things that thou doest?
Text: 10_II Samuel_3
Coptic: ⲓⲱⲁⲃ ⲇⲉ ⲁϥⲉⲓ ⲉⲃⲟⲗ ϩⲓⲧⲟⲟⲧϥ ⲙⲡⲣⲣⲟ ⲇⲁⲩⲉⲓⲇ ⲁⲩⲱ ⲁϥϫⲟⲟⲩ ⲛϩⲉⲛⲃⲁⲓϣⲓⲛⲉ ϩⲓⲡⲁϩⲟⲩ ⲛⲁⲃⲉⲛⲛⲏⲣ ⲁϥⲕⲧⲟϥ ⲉⲡⲁϩⲟⲩ ⲉⲃⲟⲗ ϩⲛⲧϣⲱⲧⲉ ⲛⲥⲉⲉⲓⲣⲁⲙ ⲁⲩⲱ ⲇⲁⲩⲉⲓⲇ ⲛⲉϥⲥⲟⲟⲩⲛ ⲁⲛ
English: And Joab returned from David, and sent messengers to Abenner after him; and they bring him back from the well of Seiram: but David knew it not.
Text: 10_II Samuel_3
Coptic: ⲁϥⲕⲧⲉ ⲁⲃⲉⲛⲛⲏⲣ ⲉϩⲣⲁⲓ ⲉⲭⲉⲃⲣⲱⲛ ⲓⲱⲁⲃ ⲇⲉ ⲁϥⲥⲟⲕϥ ⲛⲥⲁⲥⲡⲓⲣ ⲛⲧⲡⲩⲗⲏ ⲉϣⲁϫⲉ ⲛⲙⲙⲁϥ ⲉϥⲟ ⲛⲕⲣⲟϥ ⲉⲣⲟϥ ⲁϥⲡⲁⲧⲁⲥⲥⲉⲓ ⲙⲙⲟϥ ⲙⲡⲙⲁ ⲉⲧⲙⲙⲁⲩ ⲉϫⲛⲛⲉϥϭⲗⲟⲟⲧⲉ ⲁϥⲙⲟⲩ ⲉⲧⲃⲉⲡⲉⲥⲛⲟϥ ⲛⲁⲍⲁⲏⲗ ⲡⲥⲟⲛ ⲛⲓⲱⲁⲃ
English: And he brought back Abenner to Chebron, and Joab caused him to turn aside from the gate to speak to him, laying wait for him: and he smote him there in the loins, and he died for the blood of Asael the brother of Joab.
Text: 10_II Samuel_3
Coptic: ⲇⲁⲩⲉⲓⲇ ⲇⲉ ⲁϥⲥⲱⲧⲙ ⲙⲛⲛⲥⲁⲛⲁⲓ ⲡⲉϫⲁϥ ϫⲉϯⲟⲩⲁⲁⲃ ⲁⲛⲟⲕ ⲁⲩⲱ ⲧⲁⲙⲛⲧⲣⲣⲟ ⲛⲁϩⲣⲁϥ ⲙⲡϫⲟⲉⲓⲥ ϣⲁⲉⲛⲉϩ ⲉⲡⲉⲥⲛⲟϥ ⲛⲁⲃⲉⲛⲛⲏⲣ ⲡϣⲏⲣⲉ ⲛⲛⲏⲣ
English: And David heard of it afterwards, and said, I and my kingdom are guiltless before the Lord even for ever of the blood of Abenner the son of Ner.
Text: 10_II Samuel_3
Coptic: ⲁⲩⲱ ⲉⲣⲉⲛⲁⲓ ⲛⲁⲉⲓ ⲉϩⲣⲁⲓ ⲉϫⲛⲧⲁⲡⲉ ⲛⲓⲱⲁⲃ ⲁⲩⲱ ⲉϫⲉⲙ ⲡⲏⲓ ⲧⲏⲣϥ ⲙⲡⲉϥⲉⲓⲱⲧ ⲛϥⲧⲉⲙⲱϫⲛ ⲉⲃⲟⲗ ϩⲙⲡⲏⲓ ⲛⲓⲱⲁⲃ ⲉϥϫⲁϩⲙ ⲁⲩⲱ ⲉϥⲥⲟⲃϩ ⲉϥⲁⲙⲁϩⲧⲉ ⲛⲟⲩⲟⲩⲣⲁⲥ ⲁⲩⲱ ⲉϥϩⲏⲩ ϩⲛⲧⲥⲏϥⲉ ⲁⲩⲱ ⲉϥⲣϭⲣⲱϩ ⲛⲟⲉⲓⲕ
English: Let it fall upon the head of Joab, and upon all the house of his father; and let there not be wanting of the house of Joab one that has an issue, or a leper, or that leans on a staff, or that falls by the sword, or that wants bread.
Text: 10_II Samuel_3
Coptic: ⲓⲱⲁⲃ ⲇⲉ ⲙⲛⲁⲃⲓⲥⲁ ⲡⲉϥⲥⲟⲛ ⲛⲉⲩϭⲟⲣϭ ⲉⲁⲃⲉⲛⲛⲏⲣ ⲉⲧⲃⲉⲡⲁⲓ ⲁⲩⲙⲟⲟⲩⲧϥ ⲉⲃⲟⲗ ϫⲉⲁϥⲙⲟⲩⲟⲩⲧ ⲛⲁⲍⲁⲏⲗ ⲡⲉⲩⲥⲟⲛ ϩⲙⲡⲡⲟⲗⲉⲙⲟⲥ ⲛⲧⲁϥϣⲱⲡⲉ ϩⲛⲅⲁⲃⲁⲱⲛ
English: For Joab and Abessa his brother laid wait continually for Abenner, because he slew Asael their brother at Gabaon in the battle.
Text: 10_II Samuel_3
Coptic: ⲁⲩⲱ ⲇⲁⲩⲉⲓⲇ ⲡⲉϫⲁϥ ⲉϩⲟⲩⲛ ϩⲛⲓⲱⲁⲃ ⲁⲩⲱ ⲉϩⲟⲩⲛ ϩⲙⲡⲗⲁⲟⲥ ⲧⲏⲣϥ ⲉⲧⲛⲙⲙⲁϥ ϫⲉⲡⲱϩ ⲛⲛⲉⲧⲛϩⲟⲉⲓⲧⲉ ⲛⲧⲉⲧⲛⲙⲉⲣⲧⲏⲩⲧⲛ ⲛϩⲉⲛϭⲟⲟⲩⲛⲉ ⲛⲧⲉⲧⲛⲛⲏϩⲡⲉ ϩⲓⲧϩⲏ ⲛⲁⲃⲉⲛⲛⲏⲣ ⲡⲣⲣⲟ ⲇⲉ ⲇⲁⲩⲉⲓⲇ ⲁϥⲙⲟⲟϣⲉ ⲉϥⲟⲩⲏϩⲛⲥⲁ ⲡⲉϥϭⲗⲟϭ ⲉⲩϥⲓ ⲙⲙⲟϥ ⲉⲃⲟⲗ
English: And David said to Joab and to all the people with him, Rend your garments, and gird yourselves with sackcloth, and lament before Abenner. And king David followed the bier.
Text: 10_II Samuel_3
Coptic: ⲁⲩⲱ ⲁⲩⲧⲱⲙⲥ ⲛⲁⲃⲉⲛⲛⲏⲣ ϩⲛⲭⲉⲃⲣⲱⲛ ⲡⲣⲣⲟ ⲇⲉ ⲁϥϥⲓ ϩⲣⲁϥ ⲉⲃⲟⲗ ⲁϥⲣⲓⲙⲉ ⲉϫⲙⲡⲉϥⲧⲁⲫⲟⲥ ⲡⲕⲉⲗⲁⲟⲥ ⲧⲏⲣϥ ⲁϥⲣⲓⲙⲉ ⲉⲁⲃⲉⲛⲛⲏⲣ
English: And they bury Abenner in Chebron: and the king lifted up his voice, and wept at his tomb, and all the people wept for Abenner.
Text: 10_II Samuel_3
Coptic: ⲁⲩⲱ ⲡⲣⲣⲟ ⲁϥⲧⲟⲉⲓⲧ ⲛⲟⲩⲧⲟⲉⲓⲧ ⲉϥϫⲱ ⲙⲙⲟⲥ ⲉϫⲛⲁⲃⲉⲛⲛⲏⲣ ϫⲉⲉⲛⲉ ⲕⲁⲧⲁⲡⲙⲟⲩ ⲛⲛⲁⲃⲁⲗ ⲉⲣⲉⲁⲃⲉⲛⲛⲏⲣ ⲛⲁⲙⲟⲩ
English: And the king mourned over Abenner, and said, Shall Abenner die according to the death of Nabal?
Text: 10_II Samuel_3
Coptic: ⲁⲩⲱ ⲁϥⲉⲓ ⲛϭⲓⲡⲗⲁⲟⲥ ⲧⲏⲣϥ ⲙⲡⲛⲁⲩ ⲙⲡⲉⲕⲃⲁ ⲉⲧⲙⲟ ⲛⲇⲁⲩⲉⲓⲇ ⲛⲟⲉⲓⲕ ⲉⲛϩⲟⲥⲟⲛ ⲉⲟⲩⲛ ⲛⲁⲩ ⲛⲃⲟⲗ ⲁⲩⲱ ⲇⲁⲩⲉⲓⲇ ⲁϥⲱⲣⲕ ⲉϥϫⲱ ⲙⲙⲟⲥ ϫⲉⲛⲁⲓ ⲉⲣⲉⲡⲛⲟⲩⲧⲉ ⲁⲁⲩ ⲛⲁⲓ ⲁⲩⲱ ⲛⲉⲓⲕⲟⲟⲩⲉ ⲉϥⲉⲟⲩⲁϩⲟⲩ ⲉⲣⲟⲓ ϫⲉⲉⲣⲉⲧⲙ ⲡⲣⲏ ϩⲱⲧⲡ ⲛϯⲛⲁⲟⲩⲉⲙ ⲟⲉⲓⲕ ⲁⲛ ⲟⲩⲇⲉ ⲛϯⲛⲁⲧⲉⲡ ⲗⲁⲁⲩ ⲁⲛ
English: And all the people assembled to weep for him. And all the people came to cause David to eat bread while it was yet day: and David swore, saying, God do so to me, and more also, if I eat bread or any thing else before the sun goes down.
Text: 10_II Samuel_3
Coptic: ⲁⲩⲱ ⲡⲗⲁⲟⲥ ⲧⲏⲣϥ ⲁϥⲉⲓⲙⲉ ⲁϥⲉⲣⲁⲛⲁⲩ ⲙⲡⲉⲩⲉⲙⲧⲟ ⲉⲃⲟⲗ ⲛϭⲓϩⲱⲃ ⲛⲓⲙ ⲛⲧⲁⲡⲣⲣⲟ ⲁⲁⲩ
English: And all the people took notice, and all things that the king did before the people were pleasing in their sight.
Text: 10_II Samuel_3
Coptic: ⲡⲓⲥⲣⲁⲏⲗ ⲇⲉ ⲧⲏⲣϥ ⲁⲩⲉⲓⲙⲉ ⲙⲡⲉϩⲟⲟⲩ ⲉⲧⲙⲙⲁⲩ ϫⲉⲛⲧⲁⲡⲉⲓⲧⲱϣ ϣⲱⲡⲉ ⲁⲛ ϩⲓⲧⲛⲡⲣⲣⲟ ⲉⲙⲟⲩⲟⲩⲧ ⲛⲁⲃⲉⲛⲛⲏⲣ
English: So all the people and all Israel perceived in that day, that it was not of the king to slay Abenner the son of Ner.
Text: 10_II Samuel_3
Coptic: ⲁⲩⲱ ⲡⲣⲣⲟ ⲡⲉϫⲁϥ ⲛⲛⲉϥϩⲙϩⲁⲗ ϫⲉⲛⲧⲉⲧⲛⲥⲟⲟⲩⲛ ⲁⲛ ϫⲉⲟⲩⲛⲟϭ ⲛⲁⲣⲭⲱⲛ ⲁϥⲙⲟⲩ ⲙⲡⲟⲟⲩϩⲙ ⲡⲓⲥⲣⲁⲏⲗ
English: And the king said to his servants, Know ye not that a great prince is this day fallen in Israel?
Text: 10_II Samuel_3
Coptic: ⲁⲩⲱ ϫⲉⲁⲛⲅ ⲡⲉϥⲥⲩⲅⲅⲉⲛⲏⲥ ⲙⲡϩⲟⲟⲩ ⲉⲡⲣⲣⲟ ⲡⲉ ⲛⲧⲁϥⲧⲁϩⲟϥ ⲉⲣⲁⲧϥ ⲛⲉⲓⲣⲱⲙⲉ ⲇⲉ ⲉⲧⲉⲛϣⲏⲣⲉ ⲛⲥⲁⲣⲟⲩⲉⲓⲁⲥ ⲛⲉ ⲥⲉⲛⲁϣⲧ ⲉⲙⲁⲧⲉ ⲛⲁϩⲣⲁⲓ ⲉⲣⲉⲡϫⲟⲉⲓⲥ ⲇⲉ ⲧⲱⲱⲃⲉ ⲙⲡⲉⲧⲉⲓⲣⲉ ⲙⲡⲡⲟⲛⲏⲣⲟⲛ ⲕⲁⲧⲁⲧⲉϥⲕⲁⲕⲓⲁ
English: And that I am this day a mere kinsman of his, and as it were a subject; but these men the sons of Saruia are too hard for me: the Lord reward the evil-doer according to his wickedness.
Text: 10_II Samuel_4
Coptic: ⲁⲩⲱ ⲓⲉⲃⲟⲩⲥⲑⲉ ⲡϣⲏⲣⲉ ⲛⲥⲁⲟⲩⲗ ⲁϥⲥⲱⲧⲙ ϫⲉⲁⲁⲃⲉⲛⲛⲏⲣ ⲙⲟⲩ ϩⲛⲭⲉⲃⲣⲱⲛ ⲁ ⲛⲉϥϭⲓϫ ⲕⲱ ⲉⲃⲟⲗ ⲁϥⲥⲧⲱⲧ ⲁⲩⲱ ⲛⲉⲣⲱⲙⲉ ⲧⲏⲣⲟⲩ ⲙⲡⲓⲥⲣⲁⲏⲗ ⲁⲩϣⲧⲟⲣⲧⲣ
English: And Jebosthe the son of Saul heard that Abenner the son of Ner had died in Chebron; and his hands were paralyzed, and all the men of Israel grew faint.
Text: 10_II Samuel_4
Coptic: ⲣⲱⲙⲉ ⲇⲉ ⲥⲛⲁⲩ ⲛⲇⲩⲛⲁⲧⲟⲥ ⲛⲕⲣⲟϥ ⲉⲩⲡⲏ ⲉⲓⲉⲃⲟⲩⲥⲑⲉ ⲡϣⲏⲣⲉ ⲛⲥⲁⲟⲩⲗ ⲡⲣⲁⲛ ⲙⲡⲟⲩⲁ ⲙⲙⲟⲟⲩ ⲡⲉ ⲃⲁⲁⲛⲛⲁ ⲁⲩⲱ ⲡⲣⲁⲁⲛ ⲙⲡⲙⲉϩⲥⲛⲁⲩ ⲡⲉ ϩⲣⲏⲭⲁⲃ ⲛⲉϣⲏⲣⲉ ⲛϩⲣⲏⲙⲙⲱⲛ ⲡⲃⲏⲣⲟⲑⲉⲟⲥ ⲉⲃⲟⲗ ϩⲛⲛⲉϣⲏⲣⲉ ⲛⲃⲉⲛⲓⲁⲙⲓⲛ ϫⲉⲃⲉⲣⲱⲑ ⲉⲥⲏⲡ ⲉⲛϣⲏⲣⲉ ⲛⲃⲉⲛⲓⲁⲙⲓⲛ
English: And Jebosthe the son of Saul had two men that were captains of bands: the name of the one was Baana, and the name of the other Rechab, sons of Remmon the Berothite of the children of Benjamin; for Beroth was reckoned to the children of Benjamin.
Text: 10_II Samuel_4
Coptic: ⲛⲃⲏⲣⲱⲑⲉⲟⲥ ⲇⲉ ⲁⲩⲡⲱⲧ ⲉⲅⲉⲑⲑⲁⲓ ⲁⲩⲱ ⲛⲉⲩϭⲁⲗⲱⲟⲩ ⲉⲡⲙⲁ ⲉⲧⲙⲙⲁⲩ ϣⲁⲉϩⲣⲁⲓ ⲉⲡϩⲟⲟⲩ ⲛϩⲟⲟⲩ
English: And the Berothites ran away to Gethaim, and were sojourners there until this day.
Text: 10_II Samuel_4
Coptic: ⲓⲱⲛⲁⲑⲁⲛ ⲇⲉ ⲡϣⲏⲣⲉ ⲛⲥⲁⲟⲩⲗ ⲛⲉⲟⲩⲛⲧⲁϥ ⲙⲙⲁⲩ ⲛⲟⲩϣⲏⲣⲉ ⲉϥϣⲟⲟϭⲉ ⲉⲛⲉϥⲟⲩⲉⲣⲏⲧⲉ ⲉⲩϣⲏⲣⲉ ⲡⲉ ⲉϥϩⲛ ϯ ⲛⲣⲟⲙⲡⲉ ⲡⲁⲓ ⲇⲉ ⲛⲧⲉⲣⲟⲩⲛ ⲡⲟⲩⲱ ⲛⲥⲁⲟⲩⲗ ⲙⲛⲓⲱⲛⲁⲑⲁⲛ ⲡⲉϥϣⲏⲣⲉ ⲉⲃⲟⲗ ϩⲙⲡⲓⲥⲣⲁⲏⲗ ⲧⲉϥⲙⲟⲟⲛⲉ ⲁⲥϥⲓⲧϥ ⲁⲥⲡⲱⲧ ⲛⲙⲙⲁϥ ⲉⲥⲡⲏⲧ ⲇⲉ ⲛⲙⲙⲁϥ ⲉⲁϥϫⲱⲗϩⲥ ⲁϥϩⲉ ⲁϥⲣϭⲁⲗⲉ ⲡⲉϥⲣⲁⲛ ⲡⲉ ⲙⲉⲙⲫⲓⲃⲟⲥⲑⲉ
English: And Jonathan Saul's son had a son lame of his feet, five years old, and he was in the way when the news of Saul and Jonathan his son came from Jezrael, and his nurse took him up, and fled; and it came to pass as he hasted and retreated, that he fell, and was lamed. And his name was Memphibosthe.
Text: 10_II Samuel_4
Coptic: ⲁⲩⲃⲱⲕ ⲇⲉ ⲛϭⲓⲛⲣⲱⲙⲉ ⲛϩⲣⲉⲙⲙⲱⲛ ⲡⲃⲏⲣⲟⲑⲉⲟⲥ ϩⲣⲏⲭⲁⲃ ⲙⲛⲃⲁⲁⲛⲁⲁⲩⲟⲛϣⲟⲩ ⲉϩⲟⲩⲛ ⲙⲡⲛⲁⲩ ⲙⲡⲕⲁⲩⲙⲁ ⲙⲙⲉⲉⲣⲉ ⲉⲡⲏⲓ ⲛⲓⲉⲃⲟⲩⲥⲑⲉ ⲛⲧⲟϥ ⲇⲉ ⲛⲉϥⲉⲛⲕⲟⲧⲕ ϩⲓϫⲙⲡⲉϥϭⲗⲟϭ ⲙⲡⲛⲁⲩ ⲙⲙⲉⲉⲣⲉ
English: And Rechab and Baana the sons of Remmon the Berothite went, and they came in the heat of the day into the house of Jebosthe; and he was sleeping on a bed at noon.
Text: 10_II Samuel_4
Coptic: ⲁⲩⲱ ⲧⲙⲛⲟⲟⲧⲉ ⲙⲡⲏⲓ ⲛⲉⲥⲧⲃⲃⲟ ⲛϩⲉⲛⲥⲟⲩⲟ ⲁⲥϫⲓⲣⲉⲕⲣⲓⲕⲉ ⲇⲉ ⲁⲥⲱⲃϣ ⲁⲩⲱ ⲃⲁⲁⲛⲁ ⲙⲛϩⲣⲏⲭⲁⲃ ⲛⲉϥⲥⲛⲏⲩ ⲉⲙⲡⲉ ⲗⲁⲁⲩ ⲉⲓⲙⲉ ⲉⲣⲟⲟⲩ
English: And, behold, the porter of the house winnowed wheat, and he slumbered and slept: and the brothers Rechab and Baana went privily into the house:
Text: 10_II Samuel_4
Coptic: ⲁⲩⲟⲛϣⲟⲩ ⲉϩⲟⲩⲛ ⲉⲡⲏⲓ ⲓⲉⲃⲟⲩⲥⲑⲉ ⲇⲉ ⲛⲉϥⲉⲛⲕⲟⲧⲕ ϩⲓϫⲙⲡⲉϥϭⲗⲟϭ ϩⲙⲡⲉϥⲕⲟⲓⲧⲱⲛ ⲁⲩⲕⲟⲛⲥϥ ⲇⲉ ⲁⲩⲙⲟⲟⲩⲧϥ ⲁⲩⲱ ⲁⲩϥⲓ ⲛⲧⲉϥⲁⲡⲉ ⲁⲩⲉⲓ ⲉⲃⲟⲗ ⲉⲩⲙⲟⲟϣⲉ ϩⲛⲧⲉϩⲓⲏ ⲉⲧϫⲓ ⲉⲙⲙⲁ ⲛϩⲱⲧⲡ ⲛⲧⲉⲩϣⲏ ⲧⲏⲣⲥ
English: And Jebosthe was sleeping on his bed in his chamber: and they smite him, and slay him, and take off his head: and they took his head, and went all the night by the western road.
Text: 10_II Samuel_4
Coptic: ⲁⲩⲉⲓⲛⲉ ⲛⲧⲁⲡⲉ ⲛⲓⲉⲃⲟⲩⲥⲑⲉ ⲉⲣⲁⲧϥ ⲛⲇⲁⲩⲉⲓⲇ ϩⲛⲭⲉⲃⲣⲱⲛ ⲡⲉϫⲁⲩ ⲉϩⲟⲩⲛ ϩⲙⲡⲣⲣⲟ ϫⲉⲉⲓⲥⲧⲁⲡⲉ ⲛⲓⲉⲃⲟⲩⲥⲑⲉ ⲡϣⲏⲣⲉ ⲛⲥⲁⲟⲩⲗ ⲡⲉⲕϫⲁϫⲉ ⲉⲛⲉϥⲕⲱⲧⲉ ⲛⲥⲁⲧⲉⲕⲯⲩⲭⲏ ⲁⲩⲱ ⲡϫⲟⲉⲓⲥ ⲁϥϯ ⲙⲡⲉⲛϫⲟⲉⲓⲥ ⲡⲣⲣⲟ ⲛⲟⲩϫⲓⲕⲃⲁ ⲛⲛⲉⲕϫⲁϫⲉ ⲛⲧϩⲉ ⲙⲡϩⲟⲟⲩ ⲛϩⲟⲟⲩ ⲉⲃⲟⲗ ϩⲛⲥⲁⲟⲩⲗ ⲡⲉⲕϫⲁϫⲉ ⲁⲩⲱ ⲉⲃⲟⲗ ϩⲙⲡⲉⲥⲡⲉⲣⲙⲁ ⲛⲇⲁⲩⲉⲓⲇ
English: And they brought the head of Jebosthe to David to Chebron, and they said to the king, Behold the head of Jebosthe the son of Saul thy enemy, who sought thy life; and the Lord has executed for my lord the king vengeance on his enemies, as it is this day: even on Saul thy enemy, and on his seed.
Text: 10_II Samuel_4
Coptic: ⲇⲁⲩⲉⲓⲇ ⲇⲉ ⲁϥⲟⲩⲱϣⲃ ⲛϩⲣⲏⲭⲁⲃ ⲙⲛⲃⲁⲁⲛⲁ ⲡⲉϥⲥⲟⲛ ⲛϣⲏⲣⲉ ⲛϩⲣⲉⲙⲙⲱⲛ ⲡⲃⲏⲣⲟⲑⲉⲟⲥ ⲉϥϫⲱ ⲙⲙⲟⲥ ⲛⲁⲩ ϫⲉϥⲟⲛϩ ⲛϭⲓⲡϫⲟⲉⲓⲥ ⲡⲁⲓ ⲛⲧⲁϥⲥⲱⲧⲉ ⲛⲧⲁⲯⲩⲭⲏ ⲉⲃⲟⲗ ϩⲛⲑⲗⲓⲯⲓⲥ ⲛⲓⲙ
English: And David answered and Rechab and Baana his brother, the sons of Remmon the Berothite, and said to them, As the Lord lives, who has redeemed my soul out of all affliction;
Text: 10_II Samuel_4
Coptic: ϫⲉⲡⲉⲛⲧⲁϥⲛ ⲡⲟⲩⲱ ⲛⲁⲓ ϫⲉⲥⲁⲟⲩⲗ ⲁϥⲙⲟⲩ ⲁⲩⲱ ⲛⲧⲟϥ ⲉϥⲟ ⲛⲧϩⲉ ⲙⲡⲉⲧⲧⲁϣⲉⲟⲉⲓϣ ⲛⲁⲓ ⲛⲟⲩϩⲣⲟⲟⲩ ⲉⲛⲁⲛⲟⲩϥ ⲁⲓⲁⲙⲁϩⲧⲉ ⲙⲙⲟϥ ⲁⲓⲙⲟⲟⲩⲧϥ ϩⲛⲥⲉⲕⲉⲗⲁⲕ ⲡⲁⲓ ⲉⲛⲉⲡⲉⲧⲉϣϣⲉ ⲉⲧⲣⲁϯ ⲛⲁϥ ⲛϩⲛⲧⲁⲓⲟ
English: he that reported to me that Saul was dead, even he was as one bringing glad tidings before me: but I seized him and slew him in Sekelac, to whom I ought, as he thought, to have given a reward for his tidings.
Text: 10_II Samuel_4
Coptic: ⲧⲉⲛⲟⲩ ϭⲉ ϩⲛⲣⲱⲙⲉ ⲙⲡⲟⲛⲏⲣⲟⲥ ⲁⲩⲙⲟⲩⲟⲧ ⲛⲟⲩⲣⲱⲙⲉ ⲛⲇⲓⲕⲁⲓⲟⲥ ϩⲙⲡⲉϥⲏⲓ ϩⲓϫⲙⲡⲉϥⲙⲁ ⲛⲉⲛⲕⲟⲧⲕ ⲁⲩⲱ ⲧⲉⲛⲟⲩ ϯⲛⲁϫⲡⲉⲕⲱⲧⲉ ⲛⲥⲁⲡⲉϥⲥⲛⲟϥ ⲛⲧⲉⲧⲏⲩⲧⲛ ⲁⲩⲱ ϯⲛⲁⲃⲉⲧⲧⲏⲩⲧⲛ ⲉⲃⲟⲗ ϩⲓϫⲙⲡⲕⲁϩ
English: And now evil men have slain a righteous men in his house on his bed: now then I will require his blood of your hand, and I will destroy you from off the earth.
Text: 10_II Samuel_4
Coptic: ⲇⲁⲩⲉⲓⲇ ⲇⲉ ⲁϥⲟⲩⲉϩⲥⲁϩⲛⲉ ⲛⲛⲉϥϩⲙϩⲁⲗ ⲁⲩϯ ⲙⲡⲉϥⲟⲩⲟⲓ ⲉϩⲟⲩⲛ ⲉⲣⲟⲟⲩ ⲁⲩⲙⲟⲟⲩⲧⲟⲩ ⲁⲩⲱ ϩⲧⲏⲩ ⲛⲛⲉⲩϭⲓϫ ⲙⲛⲛⲉⲩⲟⲩⲉⲣⲏⲧⲉ ⲁⲩⲟϣⲧⲟⲩ ⲉϫⲛⲧⲉⲕⲉⲓⲣⲏⲛⲏ ⲉⲧϩⲛⲭⲉⲃⲣⲱⲛ ⲧⲁⲡⲉ ⲇⲉ ⲛⲓⲉⲃⲟⲩⲥⲑⲉ ⲁⲩⲧⲟⲙⲥⲥ ϩⲙⲡⲧⲁⲫⲟⲥ ⲛⲁⲃⲉⲛⲛⲏⲣ ⲡϣⲏⲣⲉ ⲛⲛⲏⲣ
English: And David commanded his young men, and they slay them, and cut off their hands and their feet; and they hung them up at the fountain in Chebron: and they buried the head of Jebosthe in the tomb of Abenezer the son of Ner.
Text: 10_II Samuel_5
Coptic: ⲁⲩⲉⲓ ⲇⲉ ⲛϭⲓⲛⲉⲫⲩⲗⲏ ⲧⲏⲣⲟⲩ ⲙⲡⲓⲥⲣⲁⲏⲗ ⲉⲣⲁⲧϥ ⲛⲇⲁⲩⲉⲓⲇ ⲉⲭⲉⲃⲣⲱⲛ ⲉⲩϫⲱ ⲙⲙⲟⲥ ϫⲉⲉⲓⲥϩⲏⲏⲧⲉ ⲁⲛⲟⲛ ϩⲉⲛⲉⲃⲟⲗ ϩⲛⲛⲉⲕⲕⲉⲉⲥ ⲙⲛⲛⲉⲕⲥⲁⲣⲝ
English: And all the tribes of Israel come to David to Chebron, and they said to him, Behold, we are thy bone and thy flesh.
Text: 10_II Samuel_5
Coptic: ⲁⲩⲱ ⲥⲁⲃ ⲙⲛϣⲟⲙⲛⲧ ⲙⲡϩⲟⲟⲩ ⲛϩⲟⲟⲩ ⲉⲣⲉⲥⲁⲟⲩⲗ ⲟ ⲛⲣⲣⲟ ⲉϩⲣⲁⲓ ⲉϫⲱⲛ ⲛⲧⲟⲕ ⲛⲉⲕϫⲓⲙⲟⲉⲓⲧ ϩⲏⲧϥ ⲙⲡⲓⲥⲣⲁⲏⲗ ⲉϩⲟⲩⲛ ⲉⲃⲟⲗ ⲁⲩⲱ ⲡϫⲟⲉⲓⲥ ⲁϥϫⲟⲟⲥ ⲛⲁⲕ ϫⲉⲛⲧⲟⲕ ⲡⲉⲧⲛⲁⲙⲟⲟⲛⲉ ⲙⲡⲁⲗⲁⲟⲥ ⲡⲓⲥⲣⲁⲏⲗ ⲁⲩⲱ ⲛⲧⲟⲕ ⲡⲉⲧⲛⲁⲉⲣⲁⲣⲭⲱⲛ ⲉϫⲙⲡⲓⲥⲣⲁⲏⲗ
English: And heretofore Saul being king over us, thou was he that didst lead out and bring in Israel: and the Lord said to thee, Thou shalt feed my people Israel, and thou shalt be for a leader to my people Israel.
Text: 10_II Samuel_5
Coptic: ⲁⲩⲱ ⲁⲩⲉⲓ ⲛϭⲓⲛⲉⲡⲣⲉⲥⲃⲩⲧⲉⲣⲟⲥ ⲧⲏⲣⲟⲩ ⲙⲡⲓⲥⲣⲁⲏⲗ ⲉⲣⲁⲧϥ ⲙⲡⲣⲣⲟ ⲉⲭⲉⲃⲣⲱⲛ ⲁ ⲡⲣⲣⲟ ⲇⲉ ⲥⲙⲓⲛⲉ ⲛⲙⲙⲁⲩ ⲛⲟⲩⲇⲓⲁⲑⲏⲕⲏ ϩⲛⲭⲉⲃⲣⲱⲛ ⲙⲡⲙⲧⲟ ⲉⲃⲟⲗ ⲙⲡϫⲟⲉⲓⲥ ⲁⲩⲱ ⲁⲩⲧⲱϩⲥ ⲛⲇⲁⲩⲉⲓⲇ ⲛⲣⲣⲟ ⲉϫⲙⲡⲓⲥⲣⲁⲏⲗ ⲧⲏⲣϥ
English: And all the elders of Israel come to the king to Chebron; and king David made a covenant with them in Chebron before the Lord; and they anoint David king over all Israel.
Text: 10_II Samuel_5
Coptic: ⲉⲩϣⲏⲣⲉ ϣⲏⲙ ⲡⲉ ⲇⲁⲩⲉⲓⲇ ⲉϥϩⲛ ⲙⲁⲁⲃⲉ ⲛⲣⲟⲙⲡⲉ ϩⲙⲡⲧⲣⲉϥⲣⲣⲣⲟ
English: David was thirty years old when he began to reign, and he reigned forty years.
Text: 10_II Samuel_5
Coptic: ⲉⲁϥⲣ ⲥⲁϣϥⲉ ⲛⲣⲟⲙⲡⲉ ⲙⲛⲥⲟⲟⲩ ⲛⲉⲃⲟⲧ ⲉϥⲟ ⲛⲣⲣⲟ ϩⲛⲭⲉⲃⲣⲱⲛ ⲉϫⲉⲛ ⲓⲟⲩⲇⲁ ⲁⲩⲱ ⲙⲁⲁⲃ ϣⲟⲙⲧⲉ ⲛⲣⲟⲙⲡⲉ ⲉⲁϥⲁⲁⲩ ⲉϥⲟ ⲛⲣⲣⲟ ⲉϫⲙⲡⲓⲥⲣⲁⲏⲗ ⲧⲏⲣϥ ⲙⲛⲓⲟⲩⲇⲁ ϩⲛⲧϩⲓⲉⲣⲟⲩⲥⲁⲗⲏⲙ
English: Seven years and six months he reigned in Chebron over Juda, and thirty-three years he reigned over all Israel and Juda in Jerusalem.
Text: 10_II Samuel_5
Coptic: ⲁⲩⲱ ⲡⲣⲣⲟ ⲇⲁⲩⲉⲓⲇ ⲁϥⲃⲱⲕ ⲙⲛⲛⲣⲱⲙⲉ ⲉⲧⲛⲙⲙⲁϥ ⲉϩⲣⲁⲓ ⲉⲧϩⲓⲉⲣⲟⲩⲥⲁⲗⲏⲙ ⲉⲣⲁⲧϥ ⲙⲡⲓⲉⲃⲟⲩⲥⲁⲓⲟⲥ ⲡⲉⲧⲟⲩⲏϩ ϩⲙⲡⲕⲁϩ ⲁⲩⲱ ⲁⲩϫⲟⲟⲥ ⲉϩⲟⲩⲛ ϩⲛⲇⲁⲩⲉⲓⲇ ϫⲉⲛⲛⲉⲕⲉϣⲉⲓ ⲉϩⲟⲩⲛ ⲉⲡⲉⲓⲙⲁ ⲉⲃⲟⲗ ϫⲉⲁⲟⲩⲁ ϩⲉ ⲉⲃⲟⲗ ⲛϭⲓⲛⲃⲗⲗⲉⲩ ⲁⲩⲱ ⲛϭⲁⲗⲉⲉⲩ ⲉⲩϫⲱ ⲙⲙⲟⲥ ϫⲉⲛⲛⲉϣ ⲇⲁⲩⲉⲓⲇ ⲉⲓ ⲉϩⲟⲩⲛ ⲉⲡⲉⲓⲙⲁ
English: And David and his men, departed to Jerusalem, to the Jebusite that inhabited the land: and it was said to David, Thou shalt not come in hither: for the blind and the lame withstood him, saying, David shall not come in hither.
Text: 10_II Samuel_5
Coptic: ⲁⲩⲱ ⲁ ⲇⲁⲩⲉⲓⲇ ϫⲓ ⲙⲡⲕⲱⲧⲉ ⲧⲏⲣϥ ⲛⲥⲓⲱⲛ ⲧⲁⲓ ⲧⲉ ⲧⲡⲟⲗⲓⲥ ⲛⲇⲁⲩⲉⲓⲇ
English: And David took first the hold of Sion: this is the city of David.